Anexa 4 la Hcl. nr.40/2020
                                    CONTRACT  
                                  de delegare a gestiunii

 pentru serviciului public de dezinfecție, dezinsecție și deratizare în orașul Borsec
          În temeiul Legii nr. 51/2006 a serviciilor comunitare de utilități publice, republicată, cu completările și modificările  ulterioare, a Legii nr. 101/2006 a serviciului de salubrizare a localităților cu completările   și   modificările   ulterioare,   a   Ordinului   ANRSC   nr.   82/2015   privind   aprobarea Regulamentului cadru de salubrizare a localităților, a Ordinului ANRSC nr. 111 /2007 privind aprobarea Caietului  de  sarcini-cadru  al  serviciului  de  salubrizare  a  localităților,  a  Legii  nr.  98/2016  privind achizițiile publice, a O.U.G. nr. 57/2019 privind Codul administrativ;

Urmare a H.C.L. nr. 40 /2020 de aprobare a delegării activității de dezinsecție, dezinfecție și deratizare  al orașului Borsec
CAPITOLUL I

PĂRȚILE CONTRACTANTE
1. U.A.T. ORAȘUL Borsec, cu sediul în orașul Borsec, jud. Harghita, str. Carpați, nr.6/A, tel. 0266337001, fax 0266337007, cod fiscal 4245380, cont de trezorerie RO09TREZ24A510103200130X, deschis la Trezoreria municipiului Toplița, reprezentată prin dl. Mik Jozsef – primar, în calitate de Delegatar, pe de o parte

și
2. S.C.                      _________ , cu sediul în                                                                                , tel/fax                                               ,  cod  fiscal                                 ,  cont   de      trezorerie                                                               , deschis la                                                          , reprezentată, prin                                      –                                        , în calitate de Delegat, pe de altă  parte, s-a încheiat prezentul contract.
CAPITOLUL II

OBIECTUL CONTRACTULUI DE DELEGARE A GESTIUNII
Art.1. Obiectul contractului îl constituie prestarea activității de dezinsecție, dezinfecție și deratizare în  orașul Borsec, la obiectivele prevăzute în Anexa nr. 1 și Anexa nr. 2, parte integrantă a prezentului contract.
Art.2. Categoria de bunuri ce vor fi utilizate de delegat în derularea contractului sunt bunurile proprii care la încetarea contractului, rămân în proprietatea lor.
Art.3.  Prestarea  serviciului  se  face  conform  programului  unitar  de  acțiune  de  combatere  a vectorilor aprobat de orașul Borsec. Acesta se va adopta în raport de necesitate alocația bugetară, condiții meteo și alte situații excepționale.
Art.4. Obiectivele delegatarului (Scopul  contractului):
a)         îmbunătățirea condițiilor de viață ale cetățenilor;
b)        promovarea calității și eficienței activității de dezinsecție, dezinfecție și deratizare  în orașul Borsec;
c)         dezvoltarea durabilă a serviciului;
d)        protecția mediului înconjurător și a sănătății populației.
CAPITOLUL III

DISPOZIȚII GENERALE
Art.5.(1) Orașul Borsec păstrează prerogativele de dezvoltare a activității de dezinsecție, dezinfecție și deratizare , precum și dreptul de a urmări, controla și de a  supraveghea  îndeplinirea  obligațiilor  privind  realizarea  activității  de  dezinsecție,  dezinfecție  și deratizare de către delegat, astfel:
a)         respectarea și îndeplinirea obligațiilor contractuale asumate;
         b)        respectarea  condițiilor  de  calitate  a  activității  efectuate  de  dezinsecție,  dezinfecție  și deratizare  în orașul Borsec;
c)         respectarea parametrilor, a normelor și a cantităților solicitate pentru fiecare activitate de dezinsecție, dezinfecție și deratizare în orașul Borsec;
d)        respectarea tarifelor stabilite pentru activitatea de dezinsecție, dezinfecție și deratizare.

                    (2) Delegatul se va adapta în permanență la calitatea și cantitățile solicitate de delegatar, în condițiile legislației în vigoare și va respecta în permanență standardele și normativele în vigoare.
CAPITOLUL IV

DURATA CONTRACTULUI
Art. 6. (1) - Durata pentru care se delegă activitatea de dezinsecție, dezinfecție și deratizare în orașul Borsec este de 12 luni;

        (2) Pe durata stabilită la alin. (1) se interzice operatorului subdelegarea activităților de dezinsecție, dezinfecție și deratizare, precum și cesionarea contractului de delegare a gestiunii .
CAPITOLUL V

DREPTURILE PĂRȚILOR
Art.7.  Delegatul are următoarele drepturi:
         1.  Să  exploateze,  în  mod  direct,  pe  riscul  și  pe  răspunderea  sa,  activitatea  de  dezinsecție, dezinfecție și deratizare ce fac obiectul contractului de delegare a gestiunii.

                    2. Să încaseze contravaloarea serviciilor prestate, corespunzător tarifului aprobat de delegatar.

                    3.   Să   inițieze   modificarea   și/sau   completarea   prezentului   contract,   în   cazul   modificării reglementarilor și/sau a condițiilor tehnico-economice care au stat la baza încheierii acestuia, prin acte adiționale.

           4. Să propună ajustarea tarifului în raport cu indicele prețurilor de consum pentru servicii, comunicat de Institutul Național de Statistică.

        5. Să propună modificarea tarifului aprobat, în situațiile în care intervin schimbări majore în structura costurilor de operare, în condițiile legii.

                   6.   Să asigure echilibrul contractual pe durata contractului de concesiune.

                   7.   Să aplice la facturare tarifele aprobate de autoritatea administrației publice locale.

                     8.   Să suspende sau să limiteze prestarea serviciului fără plata vreunei    penalizări, cu un preaviz de 15 zile lucrătoare, dacă sumele datorate nu au fost achitate în termen de 45 de zile de la primirea facturii.
Art.8.  Delegatarul are următoarele drepturi;
         1. De  a  aproba  ajustarea  sau,  după  caz,  modificarea  tarifelor  activității  de  dezinsecție, dezinfecție și deratizare din cadrul serviciului de salubrizare, propuse de delegat, în baza metodologiei elaborate de autoritatea de reglementare competenta.

       2.    De  a  verifica  si  exercita  controlul  cu  privire  la  furnizarea/prestarea  activității  de dezinsecție, dezinfecție și deratizare din cadrul serviciului de salubrizare.

                3.   De a sancționa delegatul, in cazul in care acesta nu operează la parametrii de eficienta și calitate la care s-a obligat ori nu respectă indicatorii de performanță pentru activitatea de dezinsecție, dezinfecție și deratizare sau/și nu asigură continuitatea serviciilor.

              4.  De a solicita informațiile cu privire la nivelul și calitatea serviciului furnizat/prestat.

     5.  De a refuza, în condiții justificate, aprobarea ajustării sau modficări ale tarifelor propuse de delegat.

             6.  De a rezilia contractul și de a organiza o nouă procedură pentru delegarea gestiunii, pentru nerespectarea de către delegat a obligațiilor contractuale.

    7.  De a se consulta cu  instituțiile de specialitate pentru  găsirea soluțiilor  optime pentru derularea lucrărilor în cele mai bune condiții.

  8.   Să i se presteze activitatea de dezinsecție, dezinfecție și deratizare la nivelul stabilit prin contract.
  9.  Să  solicite  și  să  primească,  în  condițiile  legii  și  ale  contractului,  despăgubiri  sau compensații  pentru  daunele  provocate  de  către  delegat  prin  nerespectarea  obligațiilor  contractuale asumate ori prin prestarea unor servicii inferioare, calitativ și cantitativ, parametrilor tehnici stabiliți prin contract sau prin normele tehnice în vigoare.
10. Să conteste facturile când constată încălcarea prevederilor contractuale.
CAPIOTLUL VI

OBLIGAȚIILE PĂRȚILOR
Art. 9. Delegatul are următoarele obligații:
   1.  Să obțină de la autoritățile competente autorizațiile (inclusiv licențe, atestări, permise, etc.) și avizele necesare conform legilor   în vigoare, pentru buna desfășurare a activității pe parcursul derulării contractului.
    2.   Să respecte toate angajamentele și obligațiile luate prin prezentul Contract de delegare a

gestiunii și toate obligațiile și angajamentele care sunt în sarcina delegatului.
   3. Să respecte prevederile Regulamentului de organizare și funcționare al activității de dezinsecție, dezinfecție și deratizare din cadrul serviciului de salubrizare al orașului Borsec, caietului de sarcini și ale celorlalte reglementări specifice activității serviciului delegat.

    4.   Să respecte indicatorii de performanță stabiliți prin contractul de delegare a gestiunii și să îmbunătățească în mod continuu calitatea serviciilor prestate.
   5.     Să furnizeze autorităților administrației publice locale și ANRSC informațiile solicitate și să asigure accesul la toate informațiile necesare în vederea verificării și evaluării funcționarii și dezvoltării activității de dezinsecție, dezinfecție și deratizare în conformitate cu clauzele contractului de delegare și

cu prevederile legale în vigoare.
  6.   Să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare.
          7.  Să  efectueze  activitatea  de  dezinsecție,  dezinfecție  și  deratizare conform  prevederilor Caietului de sarcini și a Regulamentul serviciului, în condiții de calitate și eficiență.
          8.    La  încetarea  contractului  de  delegare  din  alte  cauze  decât  termenul,  forța  majoră  și înțelegerea  părților,  operatorul  este  obligat  să  asigure  continuitatea  prestării  activității  în  condițiile stipulate în contractul de delegare, până la preluarea acesteia de delegatar, dar nu mai mult de 6 luni.
9.  Să  notifice  cauzele  de  natură să  conducă  la  reducerea  activității  și  măsurile  ce  se impun pentru asigurarea continuității activității.
10. Să ia măsurile necesare privind igiena, siguranța la locul de muncă și normele de protecție a muncii în scopul evitării accidentelor.
11. Să exploateze, să întrețină și să asigure reparația utilajelor proprii cu personal autorizat.
         12.  Să presteze activitatea de dezinsecție, dezinfecție și deratizare la toți utilizatorii din raza unității administrativ-teritoriale pentru care are contract de delegare a gestiunii.
          13. Să dețină contract de incinerare cadavre rozătoare, raticide / pesticide neconsumate și ambalajele pesticidelor utilizate, cu o societate autorizată.
          14. Să utilizeze pentru desfășurarea activității serviciului delegat numai substanțe, tehnologii și proceduri care să asigure eficiența maximă a combaterii, conform caietului de sarcini.
         15.  Să realizeze un sistem de evidență a sesizărilor și a reclamațiilor, respectiv de rezolvare operativă a acestora.
        16.  Să asigure pe toată   durata contractului de delegare personalul necesar pentru prestarea activității asumate prin contract.
17. Să asigure pe toată durata contractului de delegare, dotarea tehnică și materială cu care s-a angajat prin contract.
18.  Să respecte toate celelalte condiții specifice, stabilite de delegatar.
19.  Să   presteze   serviciul   cu   respectarea   principiilor   universalității, accesibilității, continuității și egalității de tratament între utilizatori.
        20. Să respecte orice prevederi care derivă din legile și reglementările în vigoare, precum și din hotărârile Consiliului Local al Orașului Borsec.
21. Să respecte graficul de executare al activității de dezinsecție, dezinfecție și deratizare .

22. Să respecte obligațiile prevăzute în contractele încheiate cu utilizatorii.
         23. Să remedieze și să suporte integral toate pagubele produse din vina sa, în timpul derulării prestației.
24. Să respecte condițiile impuse de natura bunurilor, a activității sau a serviciului public (protejarea secretului de stat, materiale cu regim special, condițiile de siguranță în exploatare, protecția mediului, protecția muncii, condiții  privind folosirea și protejarea patrimoniului, etc.).
25. În cazul în care delegatul sesizează existența sau posibilitatea existenței unei cauze de natură să conducă la imposibilitatea realizării activității, va notifica de îndată acest fapt concedentului, în vederea luării măsurilor ce se impun pentru asigurarea continuității activității ori serviciului public. Delegatul este obligat să continue prestarea serviciului public în noile condiții stabilite de concedent în mod unilateral, fără a putea solicita încetarea acestuia.
         26.  Să înceapă lucrările numai după primirea ordinului de lucru scris, emis de delegatar.
27. Să întocmească, anual, împreună cu delegatarul, programul unitar de acțiune de combatere a vectorilor, decalarea activității făcându-se din motive bine întemeiate (timp nefavorabil s.a.) cu acordul ambelor părți.
28.  Să prezinte certificatele de calitate și termenul de valabilitate al loturilor de substanțe folosite.
29. Să utilizeze  și  să  accepte folosirea  și  a  altor  tipuri  de  substanțe  pentru tratamentele de  dezinsecție, dezinfecție și deratizare cuprinse  în  Registrul  Național  al Produselor  Biocide pentru igiena publică.
30. Să  execute  activitatea  de  dezinsecție, dezinfecție și deratizare conform  graficelor de execuție, a normelor și indicațiilor producătorului substanțelor, a cerințelor delegatarului precum și a recomandărilor instituțiilor de specialitate,  în funcție de condițiile obiective și necesitățile din teren pentru obținerea unei eficiențe maxime.
31. Să efectueze prestațiile pe suprafețele specificate în caietul de sarcini sau în ordinele de lucru, în condiții de bună calitate și cu respectarea cantității de substanță normată pe unitatea de suprafață, în caz contrar acesta va presta gratuit acțiunea pe suprafețele neacoperite corespunzător.
32. Să nu arunce substanțele neutilizate (pe domeniul public, privat, în canalizări etc.); în acest scop se vor folosi în mod obligatoriu metodele de neutralizare legale.
33. Să plaseze substanțele raticide  în  locuri  sau  prin  modalități  care nu  permit  ingerarea acestora de către animale sau oameni, sau să fie deteriorate de intemperii.
34.  Să asigure administrarea repetată a momelilor toxice acolo unde este cazul.
35.  Să asigure strângerea cadavrelor de rozătoare rezultate în urma deratizării, inclusiv acolo unde sunt sesizate de către cetățeni, și a momelilor neconsumate.
36.  Să țină gestiune separată pentru fiecare activitate și localitate de operare în parte pentru a se putea stabili tarife juste în concordanță cu cheltuielile efectuate.37.       Să aplice numai tarifele aprobate prin hotărârile Consiliului Local al Orașului Borsec.
Art.10 .Delegatarul are următoarele obligații:
    1. Să  respecte angajamentele  asumate față de delegat prin prezentul contract de delegare a gestiunii.
             2.  Să notifice părților interesate informațiile referitoare la încheierea prezentului contract.
    3.  Să  emită  ordine de lucru scrise către delegat,   care vor   preciza  zonele și perioadele executării lucrărilor de dezinsecție, dezinfecție și deratizare.
            4.  Să convină cu delegatul asupra întocmirii graficului de eșalonare a execuției lucrărilor. Să desemneze personalul responsabil pentru urmărirea execuției lucrărilor.
    5. Să  verifice  graficul  de  execuție,  respectarea  normelor  de  lucru  indicate  de  firmele producătoare ale substanțelor.
   6.  Să  verifice  reclamațiile  primite,  să  le  aducă  la  cunoștința  delegatului  și  să  aplice penalitățile stabilite dacă este vina acestuia.
            7. Să ia act de sesizările delegatului asupra oricăror anomalii sau disfuncții care împiedică  prestația și să asigure acestuia condiții de desfășurare.
    8.  Să nu-l tulbure pe delegat în exercițiul drepturilor rezultate din prezentul contract de delegare.
   9.   Să notifice delegatului apariția oricăror împrejurări de natură să aducă atingere drepturilor delegatului.
  10.   Să  aducă  la  cunoștință  publică  hotărârile  și  dispozițiile  având  ca  obiect  activitatea serviciului de dezinsecție, dezinfecție și deratizare.
  11.   Să  păstreze,  în  condițiile  legii,  confidențialitatea  datelor  și  informațiilor  economico- financiare privind activitatea delegatului, altele decât cele de interes public.
  12.  Să achite  delegatului sumele convenite prin contract pentru prestațiile pe care aceștia le efectuează pe domeniul public și privat al delegatarului, prevăzute în prezentul contract.
CAPITOLUL VII

CANTITATEA ȘI CALITATEA SERVICIILOR, INDICATORI DE PERFORMANȚĂ
Art.11. Cantitatea și calitatea serviciilor sunt prevăzute în Caietul de sarcini și Regulamentul de organizare și funcționare al activității de dezinsecție, dezinfecție și deratizare  al orașului Borsec. Prin ordin de lucru delegatarul poate modifica   graficul de execuție stabilit.
CAPITOLUL VIII

TARIFE, FACTURARE ȘI MODALITĂȚI DE PLATĂ
          Art. 12  Stabilirea, ajustarea şi modificarea prețurilor şi tarifelor se vor efectua în conformitate cu procedura de stabilire conform Ordinului președintelui ANRSC nr. 109/2007.
Art. 13 La încheierea contractului se vor trece tarifele, fără TVA, conform ofertei prezentate, în

Anexă care este parte integrantă din prezentul contract.
Art.14. Contravaloarea serviciilor publice delegate se va determina în baza prețurilor în vigoare şi a cantităților stabilite conform procedurii de facturare. La facturarea serviciilor prestate se vor aplica tarifele aprobate prin hotărârea consiliului local. Orice modificare a preturilor şi tarifelor impune reglarea contravalorii facturate.
CAPITOLUL IX

ÎNCETAREA CONTRACTULUI DE DELEGARE A GESTIUNII
          Art. 15. Prezentul contract de delegare a gestiunii încetează în următoarele situații:
a) la expirarea duratei stabilite prin contractul de delegare;
b) în cazul în care interesul național sau local o impune, prin denunțarea unilaterală de către delegatar, cu plata unei despăgubiri juste şi prealabile în sarcina delegatarului;
c) în cazul nerespectării obligațiilor contractuale de către părți, prin reziliere, cu plata unei despăgubiri în sarcina părții în culpă;

         d) la dispariția, dintr-o cauză de forță majoră, a sistemului sau în cazul imposibilității obiective a delegatului de a-l exploata, prin renunțare, fără plata unei despăgubiri;
e) în cazul reorganizării judiciare sau a falimentului delegatului;
f) alte clauze de încetare a contractului de delegare a gestiunii, convenite de părți, fără a aduce atingere prevederilor legale în vigoare.
CAPITOLUL X

CLAUZE SPECIALE PRIVIND MENȚINEREA ECHILIBRULUI CONTRACTUAL
Art. 16. Comunicări

a)   orice comunicare între părți referitoare la îndeplinirea prezentului contract, trebuie să fie transmisă în scris;
b) orice document  scris  trebuie înregistrat  atât  în momentul  transmiterii  cât  şi  în  momentul primirii;
c)  comunicările dintre părți se pot face prin telefon, fax sau e –mail.
CAPITOLUL XI

FORȚA MAJORĂ
Art.17. Niciuna  dintre  părțile  contractante  nu  răspunde  de  neexecutarea  la  termen  sau  de executarea în mod necorespunzător, total ori parțial, a oricărei obligații care îi revine în baza prezentului contract  de  delegare  a  gestiunii,  dacă  neexecutarea  necorespunzătoare  a  obligației  respective  a  fost cauzată de forța majoră.
Art. 18. Partea care invocă forța majoră este obligată să notifice celeilalte părți în termen de 5 zile producerea evenimentului, precum şi dovada forței majore şi să ia toate măsurile posibile în vederea limitării consecințelor lui.
Art.19. Dacă în termen de 5 zile de la producere evenimentul respectiv nu încetează, părțile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune -interese.
CAPITOLUL XII

REZILIEREA CONTRACTULUI DE DELEGARE A GESTIUNII
Art. 20.
                a)  nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului;

   b) delegatarul îşi rezervă dreptul de a denunța unilateral contractul de delegare în cazul  sau executarea  apariției  unor  situații  care  fac  imposibilă  executarea  acestuia  din  culpa  executivă  a delegatului;

              c)  delegatul îşi rezervă dreptul de a denunță unilateral contractul de delegare numai pe perioada nefuncționăresc sistemului, în cazul apariției unor circumstanțe care nu au putut fi prevăzute la data încheierii  contractului  şi  care  conduc  la  modificarea  clauzelor  contractuale,  astfel  încât  îndeplinirea

contractului respectiv ar fi contra interesului public.

În cazurile prevăzute de litera b şi c contractul încetează după trecerea termenului de 90 zile de la

notificarea scrisă.
CAPITOLUL XIII

RĂSPUNDEREA CONTRACTUALĂ
   Art. 21. Nerespectarea dovedită de către părțile contractante a obligațiilor contractuale prevăzute în prezentul contract de delegare a gestiunii atrage răspunderea contractuală a părții în culpă.
                  Partea în culpă este obligată la plata penalităților prevăzute în caietul de sarcini, iar dacă acestea nu acoperă paguba, pentru partea neacoperită este obligată suplimentar la daune interese.
                         Părțile contractante vor stabili în mod explicit care sunt penalitățile pentru neîndeplinirea fiecăreia dintre obligațiile asumate în prezentul contract.
CAPITOLUL XIV LITIGII
Art. 22. Litigiile de orice fel ce decurg din executarea contractului de delegare a gestiunii se supun instanței judecătorești competente de pe raza județului Harghita, în măsura în care ele nu au putut fi rezolvate pe cale amiabilă, conciliere sau mediere.
CAPITOLUL XV Alte clauze
Art. 23. Modificarea prezentului contract de delegare a gestiunii se face numai prin act adițional încheiat între părțile contractante.
Art. 24. Prezentul contract de delegare a gestiunii intră în vigoare la data semnării.
         Art. 25. Prezentul Contract este încheiat în limba română, astăzi                                 , la sediul Delegatarului, în 2 (două) exemplare originale, câte unul pentru fiecare Parte.
DELEGATAR,                                                                  DELEGAT,

U.A.T. ORAȘUL Borsec
Primar,
MIK JOZSEF

